rejauldu/bengali-wikipedia huggingface dataset:
থাম্ব|সুলতান আলী মির্জার প্রতিকৃতি সুলতান আলি মির্জা (১৪৭৯–১৫০০) ছিলেন তিমুরীয় রাজবংশের শেষ শাসক, যিনি সমরখন্দ শাসন করতেন। তিনি উজবেক খান মুহাম্মদ শায়বানি দ্বারা ক্ষমতাচ্যুত ও হত্যা করার আগ পর্যন্ত এবং ১৪৯৮ থেকে ১৫০০ সাল পর্যন্ত শাসনকার্য চালান।  জীবনী তিনি তিমুরীয় শাসক সুলতান মাহমুদ মির্জার তৃতীয় পুত্র এবং আবু সাঈদ মির্জার নাতি ছিলেন।বাবুরনামা, খণ্ড ১, পৃষ্ঠা ৪৭। তার পিতা ১৪৯৪ থেকে ১৪৯৫ সাল সময়কালে মাওয়ারান্নাহরের বিস্তীর্ণ অঞ্চল শাসন করেছিলেন। তার পিতার মৃত্যুর পর, তিনি উত্তরাধিকারসূত্রে বুখারা লাভ করেন।  ১৪৯৬ সালে, একদল ষড়যন্ত্রকারী তাকে সমরখন্দের শাসনকর্তা বানানোর চেষ্টা করে। তবে, তিনি মাত্র দুই দিন শাসন করেন। তার তিমুরীয় ভাই বায়সুনকর মির্জাকে কারাগারে পাঠানো হয়, তবে তিনি শীঘ্রই পালিয়ে যান। বায়সুনকর শহরে তার সমর্থকদের একত্রিত করে ষড়যন্ত্রকারীদের পরাজিত করেন। সুলতান আলি মির্জা বুখারায় পালিয়ে যান এবং সেখানে নিজেকে প্রতিষ্ঠিত করেন।বাবুরনামা, খণ্ড ১, পৃষ্ঠা ৬২-৬৩।  ১৪৯৭ সালে, তার তিমুরীয় চাচাতো ভাই বাবুর-এর সঙ্গে, তিনি সমরখন্দে সাত মাসের অবরোধ করেন এবং শহরটি জয় করেন। কিন্তু ১৪৯৮ সালে বাবুর তার সৈন্যদের দ্বারা পরিত্যক্ত হয়ে আন্দিজান ফিরে গেলে, সুলতান আলি মির্জা সমরখন্দের সিংহাসন দখল করেন।বাবুরনামা, খণ্ড ১, পৃষ্ঠা ৮৬।  সুলতান আলি মির্জার শাসনকাল ছিল অস্থির। কিছু সম্ভ্রান্ত তার নীতিতে অসন্তুষ্ট ছিল এবং দেশের অর্থনৈতিক বিশৃঙ্খলা আরও বাড়িয়ে তোলে। বিভিন্ন সূত্র অনুযায়ী, সম্ভ্রান্তদের একজন প্রতিনিধি মুহাম্মদ মাজিদ তারখানই প্রকৃতপক্ষে সমরখন্দের আসল অধিপতি ছিলেন। তিনি তার পুত্র ও অনুসারীদের গুরুত্বপূর্ণ পদে নিযুক্ত করেন এবং শহরের অর্থব্যবস্থা নিয়ন্ত্রণ করতেন।  ১৫০০ সালে, উজবেকদের খান মুহাম্মদ শায়বানির কাছে সমরখন্দ আত্মসমর্পণ করে এবং সুলতান আলি মির্জাকে মৃত্যুদণ্ড দেওয়া হয়।বাবুরনামা, খণ্ড ১, পৃষ্ঠা ১২৬-১২৭।   তথ্যসূত্র    গ্রন্থপঞ্জি     Memoirs of Babur Volume 1 (Baburnama in English)  বিষয়শ্রেণী:১৫০০-এ মৃত্যু বিষয়শ্রেণী:তৈমুরি সাম্রাজ্য বিষয়শ্রেণী:১৪৭৯-এ জন্ম বিষয়শ্রেণী:১৫শ শতাব্দীতে এশীয় সাম্রাজ্য
সেমাই বাঙালি রন্ধনশৈলিতে একটি মিষ্টি জাতীয় খাদ্য। অতি চিকন করে বানানো আটার ফালিকে দুধ, চিনি, গরম মশলা ও কিসমিস সহকারে সেমাই রান্না করা হয়। ক্ষেত্রবিশেষে আটার পরিবর্তে চালের গুড়ো ব্যবহার করা হয়। বাংলাদেশে এটি খুবই জনপ্রিয় খাবার, বিশেষ করে বাঙালিদের ঈদুল ফিতর উৎসবের এটি একটি অবিচ্ছেদ্য অঙ্গ এবং বাংলাদেশের গ্রামাঞ্চলে কোথাও কোথাও এই উৎসব সেমাই ঈদ নামেও পরিচিত।   নামকরণ ও ইতিহাস  বাংলা অভিধানে সেমাই শব্দটাকে কোথাও বলা হয়েছে দেশি, কোথাও বলা হয়েছে হিন্দি। ভাষাতাত্ত্বিক পণ্ডিত সুনীতিকুমার চট্টোপাধ্যায় এর মতে, গ্রিক শব্দ সেমিদালিস থেকে সেমাই শব্দের উৎপত্তি। যদিও এটি সরাসরি ঘটেনি। সেমিদালিস শব্দের মূল অর্থ হলো ময়দা। ময়দা অবশ্য ফারসি শব্দ। এই সেমিদালিস শব্দ সংস্কৃত ভাষায় প্রবেশ করে সমিদা রূপ ধারণ করে। সমিদা থেকেই সেমাই, সেমিয়া ইত্যাদি শব্দ তৈরি হয়।   প্রস্তুতপ্রণালী  সেমাই দুই প্রকার। যথা হাতে তৈরী সেমাই ও মেশিনে তৈরী সেমাই।  সেমাই আটার মণ্ডকে সরু ও দীর্ঘ ফালিতে ভাগ করে প্রস্তুত করা হয়। বর্তমানে সেমাই মূলত যান্ত্রিক পদ্ধতিতে মেশিনে তৈরি করা হয়, যা বাজারে প্যাকেটজাত করে বিক্রয় করা হয়। তবে পূর্বে ঘরে সেমাই তৈরির চল ছিল, যা মূলতঃ বাড়ির মেয়েরা হাতে কেটে তৈরি করতেন এবং এটি বেশ সময়সাপেক্ষ একটি প্রক্রিয়া।   রকমফের  মূলতঃ দুই প্রকার: সেমাই বা খিল সেমাই ও লাচ্ছা বা লাচ্চা সেমাই।   রন্ধনপ্রণালী  দুধ সেমাই সেমাই প্রথমে তেল ছাড়া বা তেল (বা ঘি)  দিয়ে বাদামী বর্ণ ধারণ করা পর্যন্ত ভেজে নিতে হয়। এরপর দুধ আগুনে জ্বাল দিয়ে ঘন করা হয়। এ পর্যায়ে দুধে পরিমাণ মতো এলাচ, দারুচিনি ইত্যাদি গরম মশলা মেশানো হয়। এর পর তাতে রুচি মাফিক চিনি মেশানো হয়। অতঃপর মশলা ও চিনি মেশানো ঘন দুধে ভাজা সেমাই মিশিয়ে কিছুক্ষণ নেড়ে রান্না করা হয়। অতঃপর কিসমিস দেয়া হয় এবং আরো কিছুক্ষণ আগুনে রাখা হয়।  শুকনা সেমাই  পরিবেশন পদ্ধতি  thumb|শুকনো সেমাই/সিমুই সেমাই পরিবেশন করা হয় ছোট বাটিতে।  কখনও কখনও পেস্তা বাদাম ছিটিয়ে পরিবেশন করা হয়।   তথ্যসূত্র   বিষয়শ্রেণী:বাংলাদেশী রন্ধনশৈলী বিষয়শ্রেণী:ভারতীয় রন্ধনশৈলী বিষয়শ্রেণী:পাকিস্তানি রন্ধনশৈলী বিষয়শ্রেণী:সিন্ধি রন্ধনশৈলী  বিষয়শ্রেণী:বাঙালি রন্ধনশৈলী বিষয়শ্রেণী:বাংলাদেশী মিষ্টান্ন বিষয়শ্রেণী:ভারতীয় মিষ্টান্ন
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__অপসারণ করা হল।  মাসুম-আল-হাসান (আলাপ) ০৩:২০, ৩ ফেব্রুয়ারি ২০২৫ (ইউটিসি) :দৌলতপুর দিবা নৈশ কলেজ   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () বাধাপ্রাপ্ত ব্যবহারকারী দ্বারা তৈরি নিবন্ধ। বিষয়বস্তুর গুরুত্ব, উল্লেখযোগ্যতা নিয়ে কোন ব্যাখা নেই। Going-Nowhere (আলাপ) ১২:৪৭, ২৭ জানুয়ারি ২০২৫ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
রাজা রাম শাস্ত্রী (এছাড়াও রাজারাম শাস্ত্রী) (৪ জুন ১৯০৪ - ২১ আগস্ট ১৯৯১) একজন ভারতীয় শিক্ষাবিদ ছিলেন, যিনি ১৯৭১ ভারতীয় সাধারণ নির্বাচনে বারাণসীর সংসদ সদস্য (এমপি) হিসাবে ৫ম লোকসভায় নির্বাচিত হয়েছিলেন। তিনি ১৯৬৪ - ১৯৭১ সাল পর্যন্ত অধ্যাপক এবং পরবর্তীকালে কাশী বিদ্যাপীঠের উপাচার্য ছিলেন। তিনি ছিলেন রায় বাহাদুর ঠাকুর জয়সওয়ালের নাতি।  তিনি জাতীয় শ্রম কমিশনের প্রথম সদস্য হিসেবে দায়িত্ব পালন করেন এবং ১৯৯১ সালে পদ্মবিভূষণ খেতাব পান  যা ভারতের  দ্বিতীয় সর্বোচ্চ নাগরিক সম্মাননা।  ১৯৯১ সালের ২১ আগস্ট তিনি নয়াদিল্লিতে ৮৭ বছর বয়সে মারা যান।    তথ্যসূত্র   বিষয়শ্রেণী:১৯০৪-এ জন্ম বিষয়শ্রেণী:১৯৯১-এ মৃত্যু বিষয়শ্রেণী:উত্তরপ্রদেশের লোকসভা সদস্য বিষয়শ্রেণী:প্রথম লোকসভার সদস্য বিষয়শ্রেণী:পঞ্চম লোকসভার সদস্য বিষয়শ্রেণী:সাহিত্য ও শিক্ষায় পদ্মবিভূষণ প্রাপক বিষয়শ্রেণী:বারাণসীর রাজনীতিবিদ বিষয়শ্রেণী:উত্তরপ্রদেশের ভারতীয় জাতীয় কংগ্রেসের রাজনীতিবিদ
মিস্টার ইন্ডিয়া বা রুবারু মিস্টার ইন্ডিয়া ভারতের পুরুষদের জন্য একটি জাতীয় সৌন্দর্য প্রতিযোগিতা। প্রতিযোগিতাটি রুবারু গ্রুপ ২০০৪ সালে তৈরি করেছিল। এটি আন্তর্জাতিক প্রতিযোগিতা, যেমন - মিস্টার গ্লোবাল, মিস্টার মডেল ইন্টারন্যাশনাল, মিস্টার মডেল ওয়ার্ল্ডওয়াইড, মিস্টার গ্র্যান্ড ইন্টারন্যাশনাল, মিস্টার ট্যুরিজম ওয়ার্ল্ড, মিস্টার ইউনাইটেড কন্টিনেন্টস, মাস্টার অফ দ্য মিস্টার, মিস্টার স্টার ইউনিভার্স এবং দ্য মিস্টার প্রতিযোগিতায় ভারতের প্রতিনিধি পাঠিয়ে থাকে।   প্রতিযোগিতাটি ভারতের প্রাচীনতম টিকে থাকা জাতীয় পর্যায়ের পুরুষদের প্রতিযোগিতা। এটি ভারতের হরিয়ানা রাজ্যের রুবারু গ্রুপের সভাপতি সন্দীপ কুমার দ্বারা প্রতিষ্ঠিত হয়েছিল এবং পঙ্কজ খারবান্দা এই প্রতিযোগিতার ভাইস প্রেসিডেন্ট।    ইতিহাস  রুবারু মিস্টার ইন্ডিয়া প্রতিযোগিতা ২০০৪ সালে শুরু হয়েছিল, তবে এটি ২০১৪ সাল থেকে আন্তর্জাতিক প্রতিযোগিতায় ভারতের প্রতিনিধি পাঠানো শুরু করে। প্রতীক ভির্ক আন্তর্জাতিক প্রতিযোগিতায় যাওয়া প্রথম রুবারু মিস্টার ইন্ডিয়া বিজয়ী। তিনি ডোমিনিকান প্রজাতন্ত্রে অনুষ্ঠিত মিস্টার মডেল ইন্টারন্যাশনাল ২০১৪ প্রতিযোগিতায় ভারতের প্রতিনিধিত্ব করেন এবং চতুর্থ রানার আপ নির্বাচিত হন। পরের বছর, রুবারু মিস্টার ইন্ডিয়া পেজেন্ট ভারতের অন্যান্য আন্তর্জাতিক প্রতিযোগিতার ফ্র্যাঞ্চাইজি অধিকার অর্জন করে। ২০১৬ সালে, প্রতীক বাইদ থাইল্যান্ডে অনুষ্ঠিত মিস্টার গ্লোবাল ২০১৬ প্রতিযোগিতায় ভারতের প্রতিনিধিত্ব করেছিলেন এবং সেরা মডেলের পুরস্কার জিতেছিলেন।   অমিত খান্না (আলোকচিত্রশিল্পী) প্রতিযোগিতার অফিসিয়াল আলোকচিত্রশিল্পী হিসাবে সংগঠনের সাথে যুক্ত হয়েছেন।   আরো দেখুন    প্রতীক বাইদ  গোপীনাথ রবি  অমিত খান্না (আলোকচিত্রশিল্পী)   তথ্যসূত্র    বহিঃসংযোগ    ইনস্টাগ্রামে রুবার মিস্টার ইন্ডিয়া  বিষয়শ্রেণী:ভারতীয় পুরস্কার বিষয়শ্রেণী:ভারতের সুন্দরী প্রতিযোগিতা বিষয়শ্রেণী:দেশ অনুযায়ী মিস্টার গ্লোবাল বিষয়শ্রেণী:পুরুষ সৌন্দর্য প্রতিযোগিতা
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__অপসারণ করা হল।  মাসুম-আল-হাসান (আলাপ) ১৭:৩৭, ৫ এপ্রিল ২০২৫ (ইউটিসি) :খান তালাত মাহমুদ রাফি   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () নিবন্ধটির উল্লেখযোগ্যতা স্পষ্ট নয়। খান তালাত মাহমুদ রাফি মূলত ২০২৪ কোটা সংস্কার আন্দোলনের সময় আলোচনায় আসেন, তবে তার কার্যক্রম আন্দোলনের বাইরের কোনো দীর্ঘমেয়াদি প্রভাব সৃষ্টি করেছে বা দেশের গুরুত্বপূর্ণ কোনো ক্ষেত্রে উল্লেখযোগ্য অবদান রেখেছে—এমন তথ্য এই নিবন্ধে পাওয়া যায় না।  নিবন্ধে থাকা তথ্য মূলত আন্দোলনসংক্রান্ত কয়েকটি ঘটনাকে কেন্দ্র করে গঠিত, যা একজন ব্যক্তির জন্য উইকিপিডিয়ার উল্লেখযোগ্যতা নীতিমালা অনুসারে যথেষ্ট নয়। ব্যক্তি সম্পর্কে স্বাধীন, নিরপেক্ষ, বহুল প্রচারিত, গভীরভাবে বিশ্লেষণধর্মী সূত্রের অনুপস্থিতি রয়েছে। NahidHossain (আলাপ) ১১:৩৪, ১৭ মার্চ ২০২৫ (ইউটিসি)  ,  তিনি উল্লেখ্যযোগ্য একজন ব্যাক্তি। উইকিপিডিয়া:উল্লেখযোগ্যতা (ব্যক্তি) অনুযায়ী তার জীবনী উইকিপিডিয়ায় রাখা যাবে। মোবাশশির' (আলাপ) ১১:৩৮, ১৭ মার্চ ২০২৫ (ইউটিসি) @Md Mobashir Hossain আপনি কি নীতিমালা পড়েছেন? তিনি কিভাবে এই নীতি মিটআপ করেছে? সেখানে তথ্যসূত্রে বর্ণনা দেখান। ~ Deloar Akram (আলাপ • অবদান • লগ) ১১:৪৬, ১৭ মার্চ ২০২৫ (ইউটিসি) @DeloarAkram ভাই, Wp:ANYBIO অনুসারে তিনি তার কর্মক্ষেত্রে ব্যাপক অবদান রেখেছেন। তাই তিনি উল্লেখ্যযোগ্য। মোবাশশির' (আলাপ) ১১:৫১, ১৭ মার্চ ২০২৫ (ইউটিসি) @Md Mobashir Hossain আপনার এই কথার প্রেক্ষিতে স্বাধীন সূত্রের রেফারেন্স থাকতে হবে। পত্রিকায় এই ব্যপারটা বিস্তারিতভাবে বর্ণিত থাকতে হবে, সেটা উল্লেখ করুন। ~ Deloar Akram (আলাপ • অবদান • লগ) ১১:৫৮, ১৭ মার্চ ২০২৫ (ইউটিসি) তার কর্মক্ষেত্রে বলতে কি বোঝায়? তিনি কি আন্দোলনে নেতৃত্ব্দানকারী কোন ফিগার? আমি যতটুকু পড়লাম তিনি চট্টগ্রাম অঞ্চলে কথিত সমন্বয়ক। তবে সূত্র পড়ে বুঝলাম তিনি সামাজিক যোগাযোগ মাধ্যমে পরিচিত মুখ ডিনি আন্দোলনে সক্রিয় ছিলেন। এর বাইরে আর অন্য পরিচয় না থাকলে আমি এই নিবন্ধ উল্লেখ্যযোগ্য হিসেবে কোন ক্রাইটেরিয়া দেখতে পাচ্ছি না। - NahidHossain (আলাপ) ১৪:৫৬, ১৭ মার্চ ২০২৫ (ইউটিসি) উল্লেখযোগ্যতা নিয়ে ট্যাগ দিয়েছি। তবে অপসারণ না করার পক্ষে পুনরায় মত দিচ্ছি। মোবাশশির' (আলাপ) ১১:৫৩, ২৮ মার্চ ২০২৫ (ইউটিসি) উল্লেখযোগ্যতার অভাব আর অপসারন তো একই কথা!! উল্লেখযোগ্য না হলে নিবন্ধ ই তো থাকার কথা না। - NahidHossain (আলাপ) ১০:০৪, ২৯ মার্চ ২০২৫ (ইউটিসি) রাখুন 2001:16A2:C0AC:522:4800:C2A5:3515:4CD0 (আলাপ) ১৫:৪৫, ১৭ মার্চ ২০২৫ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
নারগুন ইউনিয়ন বাংলাদেশের রংপুর বিভাগের ঠাকুরগাঁও জেলার ঠাকুরগাঁও সদর উপজেলার অন্তর্গত একটি ইউনিয়ন পরিষদ। এটি ৭১.৬৯ কিমি২ (২৭.৬৮ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৩,৫৪৩ জন। ইউনিয়নটিতে মোট গ্রামের সংখ্যা ১০টি ও মৌজার সংখ্যা ৯টি।  তথ্যসূত্র  বহিঃসংযোগ  অফিসিয়াল ওয়েবসাইট  বিষয়শ্রেণী:ঠাকুরগাঁও সদর উপজেলার ইউনিয়ন
হুমায়ূন আহমেদের সৃষ্ট একটি চরিত্রগুলোর মধ্য মিসির আলি অন্যতম। মিসির আলি কাহিনীগুলো রহস্যমাত্রিক।Book Review:, Tanvir Hafiz, The Daily Star, 2006 মিসির আলি সম্পর্কিত বইগুলোর মধ্যে আমিই মিসির আলি ১২ তম।  ২০০০ সালের ফেব্রুয়ারি মাসে বই মেলায় অন্যপ্রকাশ প্রকাশনী হতে বইটি প্রথম প্রকাশিত হয়।    চরিত্রসমূহ   মিসির আলি  মাহাবা বেগম লিলিপৃষ্ঠাঃ ১৭ "আমিই মিসির আলি", হুমায়ূন আহমেদ।  এস. সুলতান হক লিলির স্বামী  বরকত লিলিদের বাড়ির দারোয়ান  অশ্বিনী রায়  লিলিদের বাড়ির আদি মালিক ও সিরিয়াল কিলার  সালমা  স্যাম্পল নাম্বার ৭  কাহিনীসংক্ষেপ  মিসির আলির টেকনাফ বেড়াতে যাওয়ার কথা থাকলেও লিলির স্বামীর টোপ গিলে তিনি চলে গেলেন এস.সুলতান হকের বাড়িতে। সেখানে গিয়ে সামান্য অভিভূত হলেন কিন্তু সেখানে তাকে আটকে রাখা হল। তিনিই ছিলেন সুলতানের গবেষণার সাবজেক্ট। মিসির আলিকে ভয় দেখানোর জন্য সালমা নামের এক পনের-ষোল বছর বয়সী কিশোরীকে বলি দেওয়ার ব্যবস্থা নেওয়া হয়। তবে মিসির আলি তাকে বাঁচানোর চেষ্টা শুরু করেন।  আরও দেখুন   হুমায়ূন আহমেদ  হুমায়ূন আহমেদের সৃষ্টিকর্ম   বহিঃসংযোগ   গুডরিড্স এ আমিই মিসির আলি  তথ্যসূত্র   বিষয়শ্রেণী:২০০০-এর বই বিষয়শ্রেণী:হুমায়ূন আহমেদের উপন্যাস বিষয়শ্রেণী:২০শ শতাব্দীর উপন্যাস বিষয়শ্রেণী:বাংলা ভাষার উপন্যাস বিষয়শ্রেণী:২০০০-এর বাংলাদেশী উপন্যাস বিষয়শ্রেণী:বাংলা ভাষার বাংলাদেশী উপন্যাস বিষয়শ্রেণী:মিসির আলি সংক্রান্ত উপন্যাস বিষয়শ্রেণী:অন্যপ্রকাশের বই
থাম্ব|হলস্টাইন ফ্রিজীয় জাতের একটি গাভী দাঁড়িয়ে আছে। গাভী বা গাই বলতে প্রাপ্তবয়স্কা স্ত্রী-গরুকে বোঝায়। গাভী বাছুরের জন্ম দেয় ও দেহে দুধ উৎপাদন করে। মূলত দুধ উৎপাদনের জন্য গাভী ব্যবহার করা হয়।  প্রজনন থাম্ব|একটি গাভী একটি বাছুরের জন্ম দিচ্ছে।  গাভীর গর্ভকাল প্রায় নয় মাস। গোস্তনে দুজোড়া করে স্তনবৃন্ত থাকে।  প্রসবের জন্য গাভী নির্জন এলাকার সন্ধান করে। আধা-বন্য হাইল্যান্ড গাভী ২-৩ বছর বয়সে প্রথমবার প্রসব করে, আর প্রসবের দিনক্ষণ স্বাভাবিক খাদ্যের গুণমানের উপর নির্ভরশীল। পরপর দুটি প্রসবের মধ্যবর্তী গড় সময়কাল ৩৯১ দিন, আর জন্মের প্রথম বছরে বাছুরের মৃত্যুহার ৫%।  দুধ উৎপাদন  তথ্যসূত্র  বহিঃসংযোগ      বিষয়শ্রেণী:গরু
lang=en|থাম্ব|আনাতোলীয় পাত  আনাতোলীয় পাত একটি মহাদেশীয় ভূত্বকীয় পাত যা ইউরেশীয় পাত এবং আরবীয় পাত থেকে যথাক্রমে উত্তর আনাতোলীয় ভূ-চ্যুতি এবং পূর্ব আনাতোলীয় ভূ-চ্যুতি দ্বারা পৃথক করা হয়েছে। তুরস্কের বেশিরভাগ অংশে দেশটির আনাতোলীয় পাত অবস্থিত। এই অঞ্চলে সবচেয়ে উল্লেখযোগ্য ভূমিকম্প ঐতিহাসিকভাবে উত্তর ভূ-চ্যুতি বরাবর ঘটেছে, যেমন ১৯৩৯ সালের এরজিনকান ভূমিকম্প। ২০২৩ সালের বিধ্বংসী তুরস্ক-সিরিয়া ভূমিকম্পটি সক্রিয় পূর্ব আনাতোলীয় ভূ-চ্যুতি বরাবর একটি স্ট্রাইক স্লিপ ভূ-চ্যুতিতে ঘটেছে যেখানে আরবীয় পাতটি আনাতোলীয় প্লেটের উপর দিয়ে অনুভূমিকভাবে পিছলে যাচ্ছে।  আমেরিকান মিউজিয়াম অফ ন্যাচারাল হিস্ট্রি অনুসারে,আনাতোলীয় রুপান্তর ভূ-চ্যুতি পর্যায়টি "সম্ভবত বিশ্বের সবচেয়ে সক্রিয়"। পূর্ব আনাতোলীয় ভূ-চ্যুতি একটি বাম পার্শ্বীয় রূপান্তর ভূ-চ্যুতি আরবীয় পাতের সাথে একটি সীমানা তৈরি করে। দক্ষিণ এবং দক্ষিণ-পশ্চিমে আফ্রিকান পাতের সাথে একটি অভিসারী সীমানা রয়েছে। এই মিলনটি ভূমধ্যসাগরের তলদেশে সামুদ্রিক ভূত্বকের মধ্যে পাশাপাশি আনাতোলিয়ার মহাদেশীয় ভূত্বকের মধ্যে এবং হেলেনিক ও সাইপ্রাস আর্কস বরাবর সাবডাকশন জোন হিসাবে বিবেচিত যা দ্বারাও সংকোচনশীল বৈশিষ্ট্যে প্রকাশ পায়। উত্তর প্রান্তটি ইউরেশীয় পাতের সাথে একটি রূপান্তরিত সীমানা যা উত্তর আনাতোলীয় ভূ-চ্যুতি মণ্ডল (এনএএফজেড) গঠন করে।  থাম্ব|ইউরেশীয় এবং আনাতোলীয় পাত  গবেষণা ইঙ্গিত করে যে আনাতোলীয় পাতটি ঘড়ির কাঁটার বিপরীত দিকে ঘুরছে কারণ এটি আরবীয় পাত দ্বারা পশ্চিমে ধাক্কা দিচ্ছে। ফলে ইউরেশীয় পাত দ্বারা উত্তর দিকের যেকোন চলাচলে বাঁধা রয়েছে। কিছু রেফারেন্সে, আনাতোলীয় পাতকে ইউরেশীয় পাতের সাথে সংযুক্ত মহাদেশীয় ভূত্বকের একটি "ব্লক" হিসাবে উল্লেখ করা হয়েছে। কিন্তু উত্তর আনাতোলীয় ভূ-চ্যুতি অধ্যয়ন এই ইঙ্গিত দেয় যে আনাতোলিয়া ইউরেশীয় পাত থেকে ডি-যুগল। এটি এখন পূর্ব থেকে আরবীয় পাত দ্বারা চেপে ধরা হচ্ছে এবং পশ্চিমের দিকে বাধ্য করা হচ্ছে কারণ এর উত্তরে ইউরেশীয় পাত সেই দিকের গতিকে বাঁধা দিচ্ছে। আফ্রিকান পাত ভূমধ্যসাগরে সাইপ্রাস এবং হেলেনিক আর্কস উপকূল বরাবর আনাতোলীয় পাতের নীচ দিয়ে বয়ে যাচ্ছে।   তথ্যসূত্র   বিষয়শ্রেণী:ভূত্বকীয় পাত বিষয়শ্রেণী:তুরস্কের ভূতত্ত্ব
মালয়ালম চলচ্চিত্র শিল্পীদের সমিতি (AMMA) হল মালয়ালম চলচ্চিত্র শিল্পে কাজ করা ভারতীয় চলচ্চিত্র অভিনেতা এবং অভিনেত্রীদের একটি সংস্থা, যা ১৯৯৪ সালে গঠিত হয়।   পরিচালনা পর্ষদ  পরিচালনা পর্ষদ তিন বছরের জন্য কাজ  করে। এতে একজন সভাপতি, দুইজন সহ-সভাপতি, সাধারণ সম্পাদক, যুগ্ম সম্পাদক, কোষাধ্যক্ষ এবং অন্যান্য কার্যনির্বাহী কমিটির সদস্য অন্তর্ভুক্ত থাকে। শুধুমাত্র যারা আজীবন সদস্যপদে আছেন, তারা শাসক সংস্থার সদস্য হতে পারেন।  থাম্ব|AMMA কার্যনির্বাহী কমিটির সদস্যরা (২০২৪-২০২৭), অসদাচরণের অভিযোগের জন্য কমিটি ভেঙে দেওয়ার আগের ছবি, আগস্ট ২০২৪।   জনসাধারণের প্রতি অবদান   সংস্থাটি ২০১৮ সালের কেরালার বন্যার সময় মুখ্যমন্ত্রীর দুর্দশা ত্রাণ তহবিলে  লক্ষ টাকা  অনুদান দিয়েছিল।   মুখ্যমন্ত্রীর ত্রাণ তহবিলের জন্য  কোটি টাকা সংগ্রহের উদ্দেশ্যে এএমএমএ, এশিয়ানেটের সঙ্গে যৌথভাবে ২০১৮ সালের ডিসেম্বর মাসে আবুধাবিতে একটি মঞ্চ প্রদর্শনী আয়োজন করেছিল   হেমা কমিটি রিপোর্ট  ২০২৪ সালের আগস্টে, মালয়ালম চলচ্চিত্র শিল্পী সমিতি (এএমএমএ) একটি বিতর্কের কেন্দ্রে চলে আসে যখন কেরালা হাইকোর্টের নির্দেশে দীর্ঘ প্রতীক্ষার পর বিচারপতি হেমা কমিটির রিপোর্ট  জনসমক্ষে প্রকাশিত হয়। ২০১৯ সালে সম্পন্ন হওয়ার পর থেকে এই রিপোর্টটি গোপন রাখা হয়েছিল এবং এটি মালায়ালাম চলচ্চিত্র শিল্পে নারীদের মুখোমুখি হওয়া কঠিন চ্যালেঞ্জ এবং বৈষম্য সম্পর্কে আলোকপাত করে। ২০১৭ সালে একটি প্রখ্যাত অভিনেত্রীর চমকপ্রদ অপহরণ ও যৌন নির্যাতনের পরবর্তী সময়ে গঠিত এই কমিটি, চলচ্চিত্র জগৎে নারীদের কাজের পরিবেশ তদন্ত করার দায়িত্বে ছিল।  প্রকাশিত তথ্য ও অভিযোগের অনুসরণ করে, বিখ্যাত অভিনেতা মোহনলাল ২৭ আগস্ট এএমএমএ-এর সভাপতি পদ থেকে পদত্যাগ করেন এবং কার্যনির্বাহী কমিটির সকল সদস্যও যৌথভাবে পদত্যাগপত্র জমা দেন। কমিটি বিলুপ্ত হয়ে গেছে বলে মনে হচ্ছে, যদিও কিছু মহিলা সদস্য পরে জানান যে তারা তাদের পদত্যাগপত্র জমা দেননি। দুই মাসের মধ্যে একটি নতুন কমিটি গঠন করা হবে, ততক্ষণ পর্যন্ত বর্তমান কমিটি তত্ত্বাবধায় হিসেবে কাজ  করবে।   তথ্যসূত্র   বিষয়শ্রেণী:ভারতের চলচ্চিত্র সংস্থা
তমাস কামিনস্কি (; জন্ম: ২৩ অক্টোবর ১৯৯২) হলেন একজন বেলজীয় পেশাদার ফুটবল খেলোয়াড়। তিনি বর্তমানে ইংরেজ ক্লাব ব্ল্যাকবার্ন রোভার্সের হয়ে গোলরক্ষক হিসেবে খেলেন।  ২০০৫ সালে, কামিনস্কি বেলজিয়াম অনূর্ধ্ব-১৫ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন।  প্রারম্ভিক জীবন তমাস কামিনস্কি ১৯৯২ সালের ২৩শে অক্টোবর তারিখে বেলজিয়ামের ডেনডেরমন্ডেতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল কামিনস্কি বেলজিয়াম অনূর্ধ্ব-১৫, বেলজিয়াম অনূর্ধ্ব-১৬, বেলজিয়াম অনূর্ধ্ব-১৭, বেলজিয়াম অনূর্ধ্ব-১৯ এবং বেলজিয়াম অনূর্ধ্ব-২১ দলের হয়ে খেলার মাধ্যমে বেলজিয়ামের প্রতিনিধিত্ব করেছেন। ২০০৫ সালে বেলজিয়াম অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন। বেলজিয়ামের বয়সভিত্তিক দলের হয়ে তিনি প্রায় ৮ বছরে ৩৩ ম্যাচে অংশগ্রহণ করেছেন।  তথ্যসূত্র  বহিঃসংযোগ                   বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:রয়্যাল ফুটবল ক্লাব কট্রেইকের খেলোয়াড় বিষয়শ্রেণী:আউট-হেভেরলে লোভেনের খেলোয়াড় বিষয়শ্রেণী:রয়্যাল স্পোর্টিং ক্লাব আন্ডারলেখটের খেলোয়াড় বিষয়শ্রেণী:ব্ল্যাকবার্ন রোভার্স ফুটবল ক্লাবের খেলোয়াড় বিষয়শ্রেণী:বেলজীয় পুরুষ ফুটবলার বিষয়শ্রেণী:খেন্ট ফুটবল ক্লাবের খেলোয়াড় বিষয়শ্রেণী:রয়্যাল বেরস্খট আন্টভের্পীয় ক্লাবের খেলোয়াড় বিষয়শ্রেণী:ফুটবল গোলরক্ষক বিষয়শ্রেণী:বেলজিয়ামের অনূর্ধ্ব-২১ আন্তর্জাতিক ফুটবলার বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:ডেনমার্কে প্রবাসী ফুটবলার বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:বেলজীয় প্রবাসী পুরুষ ফুটবলার বিষয়শ্রেণী:সাইপ্রাসে প্রবাসী ফুটবলার বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:ডেনীয় সুপারলিগার খেলোয়াড় বিষয়শ্রেণী:বেলজীয় প্রো লিগের খেলোয়াড় বিষয়শ্রেণী:সাইপ্রাসীয় প্রথম বিভাগের খেলোয়াড় বিষয়শ্রেণী:বেলজিয়ামের আন্তর্জাতিক যুব ফুটবলার বিষয়শ্রেণী:ইংল্যান্ডে বেলজীয় প্রবাসী ক্রীড়াবিদ বিষয়শ্রেণী:ফুটবল ক্লাব তুবিজের খেলোয়াড় বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:বেলজিয়ামের আন্তর্জাতিক ফুটবলার বিষয়শ্রেণী:পুরুষ ফুটবল গোলরক্ষক বিষয়শ্রেণী:লুটন টাউন ফুটবল ক্লাবের খেলোয়াড়
আওয়ারা ( বিদেশে দ্যা ভ্যাগাবন্ড নামে পরিচিত) হলো ১৯৫১ সালের একটি ভারতীয় অপরাধমূলক নাট্য চলচ্চিত্র। এটি প্রযোজনা ও পরিচালনা করেছেন রাজ কাপুর এবং লিখেছেন খাজা আহমেদ আব্বাস। এতে রাজ কাপুরের সাথে তার বাস্তব জীবনের বাবা পৃথ্বীরাজ কাপুর, নার্গিস, লীলা চিত্নিস এবং কেএন সিং অভিনয় করেছেন। কাপুর পরিবারের অন্যান্য সদস্যরাও এতে উপস্থিত ছিলেন। যার মধ্যে রাজের ছোট ভাই শশী কাপুর, যিনি তার চরিত্রের ছোট সংস্করণে অভিনয় করেন এবং পৃথ্বীরাজের বাবা দেওয়ান বাশেশ্বরনাথ কাপুর, তার একমাত্র চলচ্চিত্রে একটি ছোট চরিত্রে অভিনয় করেন। ছবিটির সঙ্গীত পরিচালনা করেছিলেন শঙ্কর জয়কিশন । thumbtime=2:10:03|থাম্ব|267x267পিক্সেল|আওয়ারা (১৯৫১) চলচ্চিত্রটি সামাজিকবাদী বিষয় প্রকাশ করে এবং সামাজিক ও সংস্কারমূলক থিমগুলিকে অপরাধ, প্রণয়ধর্মী হাস্যরসাত্মক এবং সংগীতমূলক মেলোড্রামা ধাঁচে মিশিয়ে দেখানো হয়েছে। সিনেমার গল্প একটি দরিদ্র চোর রাজ (রাজ কাপুর), অভিজ্ঞানী রিতা (নর্গিস) এবং বিচারক রঘুনাথ (প্রথম রাজ কাপুর) এর জীবন নিয়ে আবর্তিত হয়, যে জানে না যে রাজ তার ছেলে। ছবিতে কাপুরের দরিদ্র "ছোট ট্র্যাম্প" চরিত্রটি চার্লি চ্যাপলিন-এর চরিত্রকে স্মরণ করিয়ে দেয় এবং এটি আরও বিস্তারিতভাবে বিকাশিত হয় অন্য কাপুর চলচ্চিত্র যেমন শ্রী ৪২০-এ। আওয়ারা বলিউড চলচ্চিত্রের ইতিহাসে একটি মাইলফলক হিসেবে বিবেচিত।  চলচ্চিত্রটি দক্ষিণ এশিয়ায় এক রাতেই বিখ্যাত হয়ে ওঠে এবং সোভিয়েত ইউনিয়ন, পূর্ব এশিয়া, আফ্রিকা, ক্যারিবীয়, মধ্যপ্রাচ্য, এবং পূর্ব ইউরোপ-এ আরও বেশি সাফল্য অর্জন করে। বিশেষ করে, গান "আওয়ারা হুঁ" ("আমি একজন ভ্রমণকারী"), যা গেয়েছিলেন মুকেশ এবং যার কথাগুলি লিখেছিলেন শৈলেন্দ্র, ভারতীয় উপমহাদেশ নয়, সোভিয়েত ইউনিয়ন, চীন, বুলগেরিয়া, তুরস্ক, আফগানিস্তান এবং রোমানিয়া সহ আরও অনেক দেশে অত্যন্ত জনপ্রিয় হয়ে ওঠে। সিনেমাটি ১৯৫৩ সালে কান চলচ্চিত্র উৎসবে গ্র্যান্ড প্রাইজের জন্য মনোনীত হয়েছিল। ছবিটির অনুমান করা হয় বিদেশে ২০০ মিলিয়নেরও বেশি টিকেট বিক্রি হয়েছে, যার মধ্যে চীনে ১০০ মিলিয়ন এবং সোভিয়েত ইউনিয়নে প্রায় ১০০ মিলিয়ন টিকেট অন্তর্ভুক্ত। এতো দেশের মধ্যে এর জনপ্রিয়তার কারণে সিনেমাটি ইতিহাসের সবচেয়ে সফল চলচ্চিত্রের মধ্যে একটি হিসেবে বিবেচিত এবং এটি সব সময়ের অন্যতম শ্রেষ্ঠ চলচ্চিত্র হিসেবে গণ্য করা হয়। ২০১২ সালে, আওয়ারা টাইম ম্যাগাজিনের সর্বকালের ১০০টি সেরা চলচ্চিত্রে ২০টি নতুন চলচ্চিত্রের মধ্যে অন্তর্ভুক্ত হয়।   অভিনয়শিল্পী    রাজ চরিত্রে রাজ কাপুর  তরুণ রাজ (শিশু শিল্পী) চরিত্রে শশী কাপুর  রীতার চরিত্রে নার্গিস  তরুণী রীতার চরিত্রে বেবি জুবেদা  বিচারক রঘুনাথ (রাজের বাবা) চরিত্রে পৃথ্বীরাজ কাপুর  জগ্গা চরিত্রে কেএন সিং  বার নর্তকী হিসাবে কোকিল  দুবে (রিতার বাবা) চরিত্রে বিএম ব্যাস  শ্রী রঘুনাথের ভগ্নিপতির চরিত্রে লীলা মিশ্র  লীলা রঘুনাথের চরিত্রে লীলা চিটনিস  নৃত্যশিল্পী হিসেবে হানি ও'ব্রায়েন  বিচারক হিসেবে বসেশ্বরনাথ কাপুর   সহ অভিনেতৃবৃন্দ   ওম প্রকাশ, রাজু, মনসারাম, রাজন মানেক কাপুর, পর্যাগ, রবি, ভিন্নি, বালি এবং শিন্ডে।   তথ্য সূত্র   বহিঃসংযোগ  বিষয়শ্রেণী:১৯৫১-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:অন্য ভাষায় পুনর্নির্মিত হিন্দি চলচ্চিত্র বিষয়শ্রেণী:রাজ কাপুর পরিচালিত চলচ্চিত্র বিষয়শ্রেণী:আইটেম নাম্বার বিশিষ্ট চলচ্চিত্র বিষয়শ্রেণী:ভারতীয় সাদাকালো চলচ্চিত্র বিষয়শ্রেণী:১৯৫০-এর দশকের হিন্দি ভাষার চলচ্চিত্র বিষয়শ্রেণী:শঙ্কর-জয়কিশন সুরারোপিত চলচ্চিত্র বিষয়শ্রেণী:ভারতীয় আদালতের চলচ্চিত্র বিষয়শ্রেণী:ভারতীয় প্রণয়ধর্মী সঙ্গীতধর্মী চলচ্চিত্র
thumb স্যার উইলিয়াম গারভেস বেকেট, ১ম ব্যারোনেট (জন্ম উইলিয়াম গারভেস বেকেট-ডেনিসন ; ১৪ জানুয়ারী ১৮৬৬ - ২৪ আগস্ট ১৯৩৭) একজন ব্রিটিশ ব্যাংকার এবং রক্ষণশীল রাজনীতিবিদ ছিলেন।   সংসদীয় কর্মজীবন  তিনি ১৯০৬ সালের সাধারণ নির্বাচনে হুইটবির সংসদ সদস্য হিসাবে নির্বাচিত হন। ১৯১৮ সালের সাধারণ নির্বাচনের জন্য যখন সেই নির্বাচনী এলাকা বাতিল করা হয়, তখন তাকে নতুন স্কারবোরো এবং হুইটবি নির্বাচনী এলাকার জন্য ফিরিয়ে দেওয়া হয়। তিনি ১৯২২ সালের সাধারণ নির্বাচনে প্রতিদ্বন্দ্বিতা করেননি, তবে ১৯২৩ সালের সাধারণ নির্বাচনে লিডস নর্থের সংসদ সদস্য হিসাবে হাউস অফ কমন্সে ফিরে আসেন এবং ১৯২৯৭৭ সালের নির্বাচনে সংসদ থেকে অবসর না নেওয়া পর্যন্ত এই আসনটি ধরে রাখেন।   পাদটীকা    সূত্র    Leigh Rayment's list of baronets      Obituary, The Times, 25 August 1937     বহিঃসংযোগ     বিষয়শ্রেণী:ইটন কলেজে শিক্ষিত ব্যক্তি বিষয়শ্রেণী:গ্রিন হাওয়ার্ডসের কর্মকর্তা বিষয়শ্রেণী:যুক্তরাজ্যের সংসদ সদস্য ১৯২৪-১৯২৯ বিষয়শ্রেণী:যুক্তরাজ্যের সংসদ সদস্য ১৯২৩-১৯২৪ বিষয়শ্রেণী:যুক্তরাজ্যের সংসদ সদস্য ১৯১৮-১৯২২ বিষয়শ্রেণী:যুক্তরাজ্যের সংসদ সদস্য ১৯১০-১৯১৮ বিষয়শ্রেণী:যুক্তরাজ্যের সংসদ সদস্য ১৯১০ বিষয়শ্রেণী:যুক্তরাজ্যের সংসদ সদস্য ১৯০৬-১৯১০ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:যুক্তরাজ্যের ব্যারোনেটেজের ব্যারোনেট বিষয়শ্রেণী:১৯৩৭-এ মৃত্যু বিষয়শ্রেণী:১৮৬৬-এ জন্ম বিষয়শ্রেণী:বেকেট পরিবার
স্কটল্যান্ড ক্রিকেট দল দুইটি একদিনের আন্তর্জাতিক খেলার জন্য নেদারল্যান্ডস সফর করে, যা মে ২০২১-এ অনুষ্ঠিত হয়।   দলীয় সদস্য ওডিআই   পিটার সিলার (অধিঃ)  ফিলিপ বইসেনভেইন  বেন কুপার  বাস দি লিডি  জুলিয়ান ডি মি  আর্যন দত্ত  স্কট এডওয়ার্ডস  ভিভিয়ান কিংমা  স্টিফেন মাইবার্গ  ম্যাক্স ও'দাউড  বিক্রমজিৎ সিং  অ্যান্থনিয়াস স্টাল  লোগান ফন বীক  পল ভ্যান মিকিরেন  টবিয়াস ভিসি  সাকিব জুলফিকার কাইল কোয়েতজার (অধিঃ)  রিচি বেরিংটন (সহঃ অধিঃ)  ডিলান বুজ  ম্যাথু ক্রস (উইঃ)  অ্যালাসডেয়ার ইভান্স  মাইকেল লিস্ক  ক্যালাম ম্যাকলিওড  গ্যাভিন মেইন  জর্জ মানসে  আদ্রিয়ান নেইল  সাফিয়ান শরীফ  হামজা তাহির  ক্রেগ ওয়ালেচ  মার্ক ওয়াট  ওডিআই সিরিজ ১ম ওডিআই  ২য় ওডিআই  তথ্যসূত্র  বহিঃসংযোগ  বিষয়শ্রেণী:২০২১-এ স্কটিশ ক্রিকেট বিষয়শ্রেণী:২০২১-এ ওলন্দাজ ক্রিকেট বিষয়শ্রেণী:২০২১-এ আন্তর্জাতিক ক্রিকেট প্রতিযোগিতা বিষয়শ্রেণী:স্কটল্যান্ডে আন্তর্জাতিক ক্রিকেট সফর
ইসলামি খাদ্যগত আইন হল, যা মুসলমানরা তাদের খাদ্যে অনুসরণ করে থাকে; ইসলামী আইনশাস্ত্র কোন খাবারগুলিকে হালাল (  ) এবং কোনটিকে হারাম () অভিহিত করেছে তা অনুসরণ করে চলা। খাদ্য সংক্রান্ত আইনগুলি ইসলামের পবিত্র ধর্মগ্রন্থ কুরআন, সেই সাথে ইসলামের নবী মুহাম্মাদের সুন্নাহতে পাওয়া যায়।  তৃণভোজী প্রাণী; যেমন: হরিণ, ভেড়া, ছাগল বা এমন কিছু প্রাণী, যা তাদের সংবেদনশীল প্রাণীর মতো আচরণ করে সেসব বিসমিল্লাহ ও তাকবীর পাঠ করে তাদের ব্যথাহীনভাবে জবাই করা হলেই হালাল। জবাই করার সময় যদি ইসলামি নীতি না মানা হয়, তবে সেই পশুর মাংস হারাম। নিষিদ্ধ খাদ্যদ্রব্যের মধ্যে রয়েছে : মদ, শূকরের মাংস, মাংসাশী প্রাণীর মাংস ও অসুস্থতা, আঘাত, বিষক্রিয়া বা আল্লাহর নামে জবাই না করার কারণে মারা যাওয়া প্রাণী৷  ইসলামি ফিকহে এই বিষয়ে বিশদ আলোচনা করা হয়েছে।   তথ্যসূত্র   বিষয়শ্রেণী:খাদ্যাভ্যাস বিষয়শ্রেণী:খাদ্য আইন বিষয়শ্রেণী:হালাল খাবার বিষয়শ্রেণী:ধর্ম ভিত্তিক খাদ্যাভ্যাস বিষয়শ্রেণী:শরিয়ত